CELEX: 32000D0751
Language: el
Date: 2000-11-30 00:00:00
Title: 2000/751/ΕΚ: Απόφαση του Συμβουλίου, της 30ής Νοεμβρίου 2000, σχετικά με τον αποχαρακτηρισμό ορισμένων τμημάτων του Κοινού Εγχειριδίου που ενέκρινε η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν της 14ης Ιουνίου 1985

Avis juridique important

|

32000D0751

2000/751/ΕΚ: Απόφαση του Συμβουλίου, της 30ής Νοεμβρίου 2000, σχετικά με τον αποχαρακτηρισμό ορισμένων τμημάτων του Κοινού Εγχειριδίου που ενέκρινε η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν της 14ης Ιουνίου 1985  

Επίσημη Εφημερίδα αριθ. L 303 της 02/12/2000 σ. 0029 - 0029

Απόφαση του Συμβουλίουτης 30ής Νοεμβρίου 2000σχετικά με τον αποχαρακτηρισμό ορισμένων τμημάτων του Κοινού Εγχειριδίου που ενέκρινε η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν της 14ης Ιουνίου 1985(2000/751/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,Εκτιμώντας τα ακόλουθα:(1) Με τις αποφάσεις της με ημερομηνία 14 Δεκεμβρίου 1993 [SCH/com-ex (93) 22 rev] και 23 Ιουνίου 1998 [SCH/com-ex (98) 17], η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν της 14ης Ιουνίου 1985, τη θέση της οποίας έλαβε το Συμβούλιο σύμφωνα με το άρθρο 2 του πρωτοκόλλου του Σένγκεν, χαρακτήρισε ως «εμπιστευτικό» το σύνολο των διατάξεων του Κοινού Εγχειριδίου, η τελευταία έκδοση του οποίου εγκρίθηκε με απόφαση της εκτελεστικής επιτροπής της 28ης Απριλίου 1999 [SCH/com-ex (99) 13].(2) Το Κοινό Εγχειρίδιο, καθώς και οι αποφάσεις της εκτελεστικής επιτροπής σχετικά με τη διαβάθμισή του, αποτελούν τμήμα του κεκτημένου του Σένγκεν όπως ορίζεται στην απόφαση του Συμβουλίου 1999/435/ΕΚ(1).(3) Συμφωνεί να αποχαρακτηρίσει ορισμένα τμήματα του Κοινού Εγχειριδίου, συμπεριλαμβανομένων των διατάξεων που αντιστοιχούν στις μη διαβαθμισμένες διατάξεις της Κοινής Προξενικής Εγκυκλίου,ΑΠΟΦΑΣΙΖΕΙ:Άρθρο 1Το τμήμα Ι καθώς και τα παραρτήματα 1, 2, 3, 4, 5, 5α, 6, 6α, 7, 8, 8α, 9, 10, 11, 12, 13, 14 και 14α του Κοινού Εγχειριδίου αποχαρακτηρίζονται.Άρθρο 2Τα αποχαρακτηρισμένα τμήματα του Κοινού Εγχειριδίου δημοσιεύονται στην Επίσημη Εφημερίδα των Ευρωπαϊκών Κοινοτήτων.Άρθρο 3Η παρούσα απόφαση τίθεται σε ισχύ από την ημέρα της δημοσίευσής της.Βρυξέλλες, 30 Νοεμβρίου 2000.Για το ΣυμβούλιοΟ ΠρόεδροςM. Lebranchu(1) ΕΕ L 176 της 10.7.1999, σ. 1.